b"\n_START_ARTICLE_\nJohn Ross\n_START_SECTION_\nBakgrunn\n_START_PARAGRAPH_\nRoss ble f\xc3\xb8dt i Balsarroch som sognepresten Andrew Ross' fjerde s\xc3\xb8nn.\n_START_SECTION_\nTil Royal Navy som ni\xc3\xa5ring\n_START_PARAGRAPH_\nHan ble med i Royal Navy som ni\xc3\xa5ring. Ross ble s\xc3\xa5ret i kamp mot franskmennene tretten ganger. Ross deltok i sj\xc3\xb8krigene p\xc3\xa5 slutten det 18. \xc3\xa5rhundre og begynnelsen av det 19. \xc3\xa5rhundre.\n_START_SECTION_\nUtforskning av Nordvestpassasjen (fra 1818)\n_START_PARAGRAPH_\nI 1818 ble han leder for en ekspedisjon, best\xc3\xa5ende av skipene \xc2\xabIsabella\xc2\xbb og \xc2\xabAlexander\xc2\xbb, som skulle lete etter Nordvestpassasjen. Sistnevnte skip var under kommando av William Edward Parry. De seilte gjennom Baffinbukta og n\xc3\xa5dde 76\xc2\xb0 54\xe2\x80\xb2 bredde, nordvest for Cary-\xc3\xb8yene. Han kalte den store nord\xc3\xb8stlige bukta for Melville Bay. I n\xc3\xa6rheten av Kap York traff de p\xc3\xa5 eskimoer som ikke tidligere hadde hatt kontakt med europeerne. De ble kalt Arctic Highlanders. De seilte 50 sj\xc3\xb8mil inn i Lancastersundet og kartla vestkysten av Davisstredet. Resultatet av ekspedisjonen var at Baffinbukta ble gjenoppdaget, mens s\xc3\xb8ket etter Nordvestpassasjen ikke kom noe n\xc3\xa6rmere. _NEWLINE_Ross\xe2\x80\x99 unders\xc3\xb8kelser sundene i buktas nordlige og vestlige del var ufullstendige, og han antok feilaktig at alle var helt tilklnyttet fastlandet. Denne antakelsen ble ikke delt av flertallet av offiserene, som alle var overbevist om at det fantes et innl\xc3\xb8p til Polhavet i Lancastersundet._NEWLINE_\xc3\x85ret etter ble derfor Parry sendt p\xc3\xa5 en ny ekspedisjon i omr\xc3\xa5det, og fant et innl\xc3\xb8p til Polhavet.\n_START_SECTION_\nNy ferd (fra 1829)\n_START_PARAGRAPH_\nRoss fors\xc3\xb8kte forgjeves \xc3\xa5 f\xc3\xa5 ledelsen av en regjeringsekspedisjon, men 1829 lykkes det han \xc3\xa5 f\xc3\xa5 Felix Booths til \xc3\xa5 finansiere og utruste hjuldamperen \xc2\xabVictory\xc2\xbb, og han gikk gjennom Lancaster-sundet og Prince Regent Inlet for finne Nordvestpassasjen. Han passerte Bellotstredet uten \xc3\xa5 oppdage det, og ble tvunget til \xc3\xa5 overvintre i Felix', p\xc3\xa5 omtrent 70\xc2\xb0 breddegrad. Landet der han overvintret ga han navnet Boothia Felix. Ross kom i kontakt med eskimoer som bodde i omr\xc3\xa5det, og de ga ham opplysning om landet. _NEWLINE_Ross\xe2\x80\x99 nev\xc3\xb8, James Clark Ross, var med som nestkommanderende p\xc3\xa5 ekspedisjonen. Han krysset den sydligere landtangen med hundesleder, og oppdaget James Ross Strede og King William Land. Hans st\xc3\xb8rste oppdagelse var likevel posisjonen til den magnetiske nordpol p\xc3\xa5 vestkysten av Boothia Felix p\xc3\xa5 70\xc2\xb0 5\xe2\x80\xb2 bredde og 96\xc2\xb0 44\xe2\x80\xb2 vestlig lengde. Skipet m\xc3\xa5tte forlates, og etter fire overvintringer p\xc3\xa5 \xc3\xb8stkysten av Boothia Felix og North Sommerset ble besetningen omsider oppdaget 26. august 1833 ved Lancaster Sund av hvalfangstskipet \xc2\xabIsabella\xc2\xbb. Dette var samme skip som Ross hadde brukt i 1818. Ross ble adlet, og Parlamentet bevilget ham 5 000 pund til dekning av utgiftene med ekspedisjonen, og Felix Booth ble adlet til baronett.\n_START_SECTION_\nDe siste ferder\n_START_PARAGRAPH_\nRoss sa seg gjentatte ganger villig til \xc3\xa5 lete etter Franklin-ekspedisjonen, men da admiralitetet ikke gav ham oppdraget, henvendte han seg til Hudson's Bay Company. Med deres hjelp utrustet han i 1850, 73 \xc3\xa5r gammel, skonnerten \xc2\xabFelix\xc2\xbb og skuta \xc2\xabMary\xc2\xbb. Ross unders\xc3\xb8kte nordkysten av Barrow Strede mellom Wellington-kanalen og Melville\xc3\xb8ya. Skipet overvintret i Assistancebukta p\xc3\xa5 Cornwallis\xc3\xb8ya, og vendte neste \xc3\xa5r hjem med uforrettet sak, i likhet med alle de andre. _NEWLINE_Ross ble utnevnt til kontreadmiral."